**SEJS-SVEJBÆK KOGRÆSSER FORENING - NATURPLEJE OG KØD MED OMTANKE**

*Ordinær generalforsamling i Sejs-Svejbæk Kogræsserforening, tors.d. 27/2 2025 kl. 19.30 i Glassalen, Multihuset*

Dagsorden:

1. Valg af dirigent og referent.

*Dirigent er Anders, referent er Helle.*

*Til stede fra Bestyrelsen; ovenstående samt Jens og Hans-Jørgen, derudover 7 personer.*

2. Bestyrelsens beretning

*Jens fortæller om 2024-sæsonen med Skotsk Højlandskvæg, både stude og kvier. Fra 4/5 til 21/10.*

*Mange gode grunde til at være med, mindre men bedre kød og god dyrevelfærd vejer mere og mere. Flere tidligere medlemmer fravælger måske med basis i mængden af kød og ændrede vaner. Vi manglede faktisk medlemmer sidste år ved sæsonstart, men endte med at sælge kød/ andel sidst i sæsonen lidt utraditionelt.*

*Regnfuld sommer gav eng-problemer på Sejs-engen og Ludvigslyst, der var våde for længe og derfor mindre græsvækst + bedre vilkår for lysesiv, voksede voldsomt og dyrene ville ikke æde det. Dyr flyttet fra Ludvigslyst til Alø sidst på sæsonen på grund af mangelfuld mængde græs. Bestyrelsen fodrede de sidste 2 uger. Der kom lidt rod i tilsynslisterne, da disse blev slået sammen, måske opdaterede tilsynslister kommer til ved lignende tilfælde i 2025.*

*Lidt tilsynshuller på alle enge, vigtigt at få dækket sin ’vagt’ ind, hjælp via bestyrelsen eller byt på Facebook-siden. Større problemer som knækkede pæle/ manglende strøm skal meldes straks og ikke bare noteres i listerne. Felt tilføjes i 2025-listerne om problematikken er meldt til bestyrelsen (action: Hans-Jørgen)*

*Kød-udlevering blev lidt forsinket, på grund af travlhed på slagteriet, men fordelingen mellem medlemmerne gik hurtigt. 24kg var gennemsnittet i år. Desværre var der igen i år leverikter. 42kg kød blev til spegepølser i år.*

*2025 – usikkert med medlemsantal, lidt mere trægt at få tilmeldinger. Få medlemmer og fordeling af tilsyn på tre enge giver høj tilsynsfrekvens for de enkelte medlemmer, hvilket bestyrelsen ikke finder hensigtsmæssigt. Hvis vi kun opnår medlemmer til 5 dyr, vil vi holde dem på Ludvigslyst og Alø alene.*

*Nyt at vi går med økologiske Galloway stude i år, vi forventer 5-6 dyr, ca 2 år gamle omkring slagtetidspunkt.*

*Ludvigslyst og Alø er slået allerede, bekymrende at alle enge er meget våde. Aløengens grøfter kan forhåbentlig pumpes. Hans-Jørgen eksperimenterer på Sejs-Engen med at slå lysesiv i bund i små afmærkede områder for at lade græsset komme til*

*Planen er at få dyr på græs i starten af Maj, græsslåning før og efter sommerferie, socialt arrangement i sensommeren for at få tømt fryseren, fodring når nødvendigt, slagt midt oktober, kødudlevering start november.*

3. Foreliggende forslag fra medlemmer

*Sommerfest-idé fra sidste år tager vi med igen i år.*

*Bestyrelsen foreslår at vi køber Galloway i stedet for Skotsk Højlandskvæg, hvilket støttes af tilstedeværende.*

4. Fremlæggelse af det reviderede regnskab 2024 og budget 2025, samt godkendelse heraf.

*Jesper og Hans-Jørgen fortæller om omkostninger og indtægter for 2024. Små korrektioner i forhold til det fremlagte, men god ’formue’ på ca 14.000kr i banken. Intentionen er ikke at skrabe penge sammen, men at få balance og lidt overskud til uforudsete udgifter.*

*Nyt at vi har fravalgt mobilepay ved tilmelding, dog fastholdes muligheden ved udlevering af kød.*

*Budget for 2025 afhængigt af 6 dyr, men hvis medlemmerne bliver væk, forskubber det hele sig en smule. Dog er alle fortrøstningsfulde ift saldo og bank-balance.*

5. Valg af bestyrelsesmedlemmer plus suppleanter. På valg er:

a. Bestyrelsesmedlemmer Jens Philipsen (genopstiller), Helle A. Ulstrup

(genopstiller) og Anders Busse Nielsen (genopstiller)

*Alle genvalgt!*

*b.* Suppleant: 1. suppleant Klaus Kirkegaard (genopstiller) 2. suppleant er pt. vacant.

*Genvalgt! Suppleant forbliver vacant*

c. Valg af revisor plus én suppleant; Revisor Jesper Møller Andersen

*Jesper er ikke medlem i år endnu, derfor bliver Henrik Felding foreslået opstillet af bestyrelsen!*

6. Eventuelt

*Ønske om nye låse af bedre kvalitet til kokasserne, uden mulighed for at komme til at ændre koden!*

*Interesse i socialt arrangement a la sommergrill eller at bringe kage-dag tilbage, når køerne kommer. For at få sat ansigt på foreningens medlemmer.*

*Evt tilbagemeldinger på udlevering af kød, forbedringsmuligheder? Ikke umiddelbart.*